
Tidsplan i forhold til virksomheder og markedsføring heraf:

· Praktikpladsdating på Handelsskolen Viborg afholdes hvert år i oktober og marts måned for virksomheder og elever
· I september og januar udsendes invitationer til XX antal virksomheder indenfor områderne: Detail, Kontor, Event og Handel 
· Virksomhederne skal tilmelde sig senest 14 dage før arrangementet foregår
· Skolen udvælger nogle virksomheder, der kontaktes personligt enten ved besøg eller pr. telefon
· Virksomheder der er omfattet af praktikpladsgarantien inviteres hver gang
· Arrangementet markedsføres på de sociale medier – LinkedIn, facebook osv.
· Skolens Praktikpladskonsulent orienterer om arrangementet til netværksmøder og lignende
· Viborg Handel og Viborgegnens erhvervsråd modtager information omkring arrangementet
· Skolens kommunikationsafdeling informeres omkring arrangementet i forhold til, at de kan reservere tid til at tage billeder på selve dagen og skrive om arrangementet
· Lokale/regionale medier kontaktes med henblik på omtale af arrangementet
· Ugen før praktikpladsdatingen foregår udsendes en mail virksomheder med yderligere information om dagen samt en oversigt over hvilke virksomheder der deltager. 

Tidsplan i forhold til eleverne:

· Deltagerne til praktikpladsdating er i gangværende elever på GF2, EUX samt skolepraktikelever og praktikpladssøgende elever
· Eleverne skal inden praktikpladsdatingen have lavet CV’er til de virksomheder de skal tale med – dette gøres i samarbejde med skolens undervisere og praktikpladskonsulent
· Der tages sort/hvid portrætbilleder af de elever der skal deltage i praktikpladsdatingen
· Eleverne får, ugen inden arrangementet, et afkrydsningsskema med de virksomheder der deltager til praktikpladsdatingen og skal derefter prioritere hvilke virksomheder, de ønsker at tale med. Eleverne gøres opmærksom på, at det måske ikke er muligt at opfylde alle prioriteterne og at de evt. bliver matchet med nogle virksomheder, som de ikke lige selv har sat på som en prioritet, men som er indenfor samme branche/område.
· Et par dage inden praktikpladsdatingen foregår, får eleverne udleveret en oversigt over, hvornår de skal tale med de enkelte virksomheder
· Dagen inden praktikpladsdatingen inviteres en foredragsholder ind for at motivere og styrke eleverne yderligere inden de skal møde til datingen næste dag. Foredragsholderen vil berøre forskellige emner heriblandt personlig fremtræden samt hvad han oplever, når han møder f.eks. elever til en jobsamtale. Foredraget er ikke tænkt som en løftet pegefinger, men som en hjælp til eleverne og skulle gerne give dem mere mod til at gøre en ekstra indsats for at opnå ønskepraktikpladsen


Praktiske opgaver før praktikpladsdatingen:

· Reservere lokaler til praktikpladsdating
· Bestille forplejning – morgenmad og frokost
· Bestille forplejning til lokalet – frugt og vand til elever og virksomheder er til fri afbenyttelse mens praktikpladsdatingen foregår
· Indkøb af blomster eller lignende til bordene – evt. lys på bordene
· Informere receptionen omkring arrangementet, så de kan tage godt imod virksomhederne
· Lave skilte til de virksomheder der deltager (til bordene)
· Lave plan over bordopstilling
· Ugen før praktikpladsdatingen udarbejdes der en tidsplan for hvilke elever der skal tale med hvilke virksomheder på forskelige tidspunkter. Afsæt god tid til at lave oversigten. Hvis der f.eks. er 20 virksomheder der deltager er det 300 samtaler der skal afholdes i løbet af 3 timer.

Praktisk information til virksomhederne:

· Alle virksomheder får – rent fysisk - sit eget bord, hvor de speed-dater med eleverne 
· Hver virksomheder møder 15 elever i løbet af formiddagen
· Hver date varer 10 minutter – vi holder 10 minutters pause hver time
· Hver virksomhed får ved samtalerne udleveret CV fra de elever de ”dater” 
· Eleven har forberedt en kort præsentation
· Dagen afsluttes med et kort fælles arrangement ”Walk and talk”, hvor alle har mulighed for at få talt lidt mere sammen.

Forslag til tidsplan for selve dagen

· Kl. 07.45 – Morgenbrød står klar til virksomhederne
· Kl. 08.10 – Velkomst til virksomheder og kort intro v/ skolens praktikpladskonsulent
· Kl. 08.20 – Virksomhederne ”installeres”
· Kl. 08.25 – Der bydes velkommen til elever og virksomheder
· Kl. 08.30 – Praktikpladsdatingen starter – 5 elever i timen – 10 min. pause pr.  time
· Kl. 11.20 – ”Walk & Talk” – tid til at snakke
· Kl. 11.45 – Skolen er vært for virksomhederne ved en let frokost

Efter praktikpladsdatingen

· Hver gang en elev opnår en elevplads – hvad enten om det er som følge af praktikpladsdatingen vil der blive informeret omkring dette på skolens jobtavle og på de sociale medier
· Skolens praktikpladskonsulent vil følge op på de virksomheder der har deltaget i praktikpladsdatingen i forhold til, om de har fået ansat den rette elev og om der er noget, de har brug for hjælp til efterfølgende
· Der vil ligeledes de kommende måneder bliver fulgt op på eleverne. Praktikpladsdatingen er en hjælp til at de evt. finder den rette praktikplads og hvis det ikke lykkes ved deltagelse deri, så skal de i gang med at søge yderligere.




